––Mestna občina Novo mesto, Seidlova cesta 1, 8000 Novo mesto, ID za DDV: SI48768111, matična št.: 5883288000, TRR  SI56 011000100008585, ki jo zastopa župan mag. Gregor Macedoni (v nadaljnjem besedilu: naročnik)

in
_______________________________,_______________________________________, _________________, transakcijski račun _______________________, odprt pri _________________, matična številka: _________________, ID za DDV: ______________ (v nadaljnjem besedilu: izvajalec)

skleneta
POGODBO

o izvajanju požarno – preventivnih storitev za obdobje treh let  


I. UVODNE DOLOČBE 

1. člen

Pogodbeni stranki uvodoma ugotavljata, da je naročnik izbral izvajalca kot ponudnika za izvajanje požarno – preventivnih storitev za obdobje treh let na podlagi Pravilnika o finančnem poslovanju Mestne občine Novo mesto, št. 007-0001/2023-3 z dne 1. 8. 2023.  

Izvajalec se s to pogodbo zavezuje, da bo strokovno in s skrbnostjo dobrega strokovnjaka izvajal vse aktivnosti, ki so predmet te pogodbe. 


II. PREDMET POGODBE 

2. člen

Izvajalec je za naročnika zavezan izvajati vse požarno – preventivne storitve: preglede gasilnikov - hidrantov, strokovne naloge požarne preventive in inženiring s področja varnosti in zdravja pri delu.
Storitve, ki so predmet te pogodbe, so natančneje navedene v 3. členu te pogodbe. Izvajalec prevzame obveznosti z upoštevanjem določil Pravilnika o minimalnih tehničnih in drugih pogojih za vzdrževanje ročnih in prevoznih gasilnih aparatov, Pravilnika o izbiri in namestitvi gasilnih aparatov in Navodil proizvajalca gasilnikov, Pravilnika o požarnem redu in Zakona o varnosti in zdravju pri delu. 


Pogodba zajema obravnavo objektov po priloženem seznamu. 

Pogodba ne zajema podnajemnikov v objektih, ki so last Mestne občine Novo mesto. Podnajemniki oz. uporabniki si sami urejajo področje požarne preventive ter varnosti in zdravja pri delu.

Za objekte, ki jih ima Mestna občina Novo mesto v najemu, se dokumentacija ureja v skladu z najemnimi pogodbami. Za objekt SOU OD v Trebnjem naloge varnosti in zdravja pri delu in varnosti požarne preventive  prevzema Občina Trebnje.	Comment by MONM - Larisa Sotošek: Pomen kratic
 
Društva in krajevne skupnosti, ki delujejo na območju Mestne občine Novo mesto, sama urejajo zadeve, ki sodijo v okviru storitev iz 3. člena te pogodbe.


3. člen

Izvajalec prevzema izvajanje naslednjih del oz. storitev: 
GASILNI APARATI:
- pregled brezhibnosti,
- kontrola in preizkušanje,
- zamenjava izrabljenih, poškodovanih delov,
- predpisano označevanje gasilnikov,
- izdelava zapisnika o preizkusu in o eventuelno ugotovljenih pomanjkljivostih,
- spoštovanje servisno - vzdrževalnih rokov predpisanih s strani proizvajalca gasilnikov in vsebine certifikata ter atestiranje v zakonsko določenih rokih,
- prodaja in montaža gasilnikov.
Roki za izvajanje so določeni s pravilnikom in z navodili proizvajalca.
Pregled, namestitev in servisiranje gasilnikov se opravlja na podlagi Pravilnika o minimalnih tehničnih in drugih pogojih za vzdrževanje ročnih in prevoznih gasilnih aparatov, Pravilnika o izbiri in namestitvi gasilnih aparatov in veljavnega Pooblastila za vzdrževanje ročnih in prevoznih gasilnih aparatov.
Izvajalec je pooblaščen za servisiranje naslednjih gasilnikov: FIPIS, PASTOR, GLORIA, TOTAL, A.B.M. Victoria, GALLUS, URBAN, GEN, BIOGEN, BAVARIA, EMME.
Za pregled gasilnikov v predpisanih rokih je odgovoren lastnik gasilnikov.
Pregled gasilnikov je upoštevan v mesečnem pavšalu, po ceniku izvajalca, ki je priloga te pogodbe, pa se obračunava stroške materiala (rezervnih delov, nove gasilnike, označbe in namestitve/premestitve gasilnikov). 
HIDRANTNO OMREŽJE:
- pregled hidranta oz. hidrantne omarice,
- pregled potrjene tehnične dokumentacije,
- tlačni preizkus,
- izdelava zapisnika o preizkusu in o eventuelno ugotovljenih pomanjkljivostih,
- izdelava potrdila o brezhibnosti delovanja hidrantnega omrežja,
- obveščanje pristojnega požarnega inšpektorata.
Preizkus hidrantov se opravlja na podlagi Pravilnika o preizkušanju hidrantnih omrežij in veljavnega Pooblastila za preizkušanje hidrantnih omrežij in je upoštevan v mesečnem pavšalu. Meritve hidrantnega omrežja se obračunajo v skladu s cenikom izvajalca, ki je priloga te pogodbe.
V primeru, da so ventili hidrantov dotrajani ali poškodovani lahko pri izvajanju meritev pride do puščanja ventila in posledično izlivanja vode. V takem primeru se hidrantno omrežje zapre, ventil pa je potrebno zamenjati in ponovno opraviti meritve. Zamenjavo ventilov ureja naročnik sam.
POŽARNA PREVENTIVA:
- svetovanje s področja varstva pred požarom, 
- sodelovanje pri inšpekcijskem nadzoru,
-  izvajanje kontrolnih ogledov požarne preventive, 
- izvajanje nadzora nad kontrolami delovanja varnostne razsvetljave,
- zagotavljanje požarne straže,
- izvajanje usposabljanj s področja varstva pred požarom,
- izvajanje usposabljanj odgovornih oseb za gašenje začetnih požarov in izvajanje evakuacije,
- izvajanje usposabljanj za izvajalce požarne straže,
- nadzor nad vodenjem evidenc požarnega reda,
- vzdrževanje dokumentov in načrtov s področja požarne preventive.
Za vodenje evidenc požarnega reda in izvajanje predpisanih periodičnih požarno preventivnih del v predpisanih rokih je odgovoren lastnik oz. uporabnik prostorov.
Po naročilu se lahko izvaja tudi preglede in meritve elektro instalacij, strelovodov ter pridobivanje potrdil o brezhibnem delovanju APZ (varnostna razsvetljava, sistem za odkrivanje in javljanje požara, ipd.) vendar pridobivanje teh potrdil ni v sklopu pogodbenega pavšala.
Glede izvajanja letne vaje evakuacije in reševanja (v sodelovanju z lokalnimi prostovoljnimi gasilci), prikaza gašenja začetnih požarov z gasilniki in zagotavljanje požarne straže se zaračunava materialne stroške izvedbe.  Obračun se naredi v skladu s cenikom, ki je priloga te pogodbe, po dejanski porabi gasilnega sredstva, dimnih kartuš, goriva in stroških vpoklicanih gasilcev.

VARNOST IN ZDRAVJE PRI DELU:
- svetovanje s področja varnosti in zdravja pri delu, 
- sodelovanje pri inšpekcijskem nadzoru,
- izdelava in revidiranje temeljnih dokumentov s področja varnosti in zdravja pri delu,
- izvajanje usposabljanj s področja varnosti in zdravja pri delu,
- letni kontrolni ogledi z izdajo poročila,
- sodelovanje pri kadrovskih postopkih (postopki invalidske komisije, refundacij ZZZS, odškodninskih zahtevkov zavarovalnic, kadrovskih ukrepih).

Izvajalec lahko po naročilu naročnika izvaja tudi preglede delovne opreme in meritve delovnega okolja, ki niso v ceni pavšala. Izvajalec morebitnih dodatnih storitev ne sme začeti izvajati brez predhodnega izrecnega pisnega soglasja oz. naročila naročnika, s katerim slednji potrdi obseg del in ceno, kar pogodbeni stranki uredita s sklenitvijo aneksa k tej pogodbi.  

Za vodenje evidenc varnosti in zdravja pri delu je odgovoren lastnik oz. uporabnik prostorov, izvajalec pa izvaja nadzor nad vodenjem evidenc. 

Naročnik si sam izbira pooblaščenega zdravnika medicine dela in ureja zadeve s tega področja.

III. IZVAJANJE STORITEV 

4. člen

Čas izvajanja požarno preventivnih oz. servisno-vzdrževalnih del v okviru predpisanih rokov mora biti dogovorjen najmanj sedem (7) dni pred začetkom del med izvajalcem in naročnikom. Naročnik določi tudi kontaktno in spremljevalno osebo. Izvajalec ima vstop v prostore naročnika le ob prisotnosti njegovega predstavnika oziroma na osnovi naročnikovega pooblastila.

5. člen

Vsa druga dela, ki niso navedena v 3. členu te pogodbe, zaradi morebitne spremembe zakonodaje oz. nepredvidena dela, bodo med naročnikom in izvajalcem posebej dogovorjena s pisnim aneksom k pogodbi. 

Kadar je razlog za izdelavo revizije temeljnih dokumentov s področja varnosti in zdravja pri delu  in požarne varnosti  nova zakonodaja, ki uvaja drastične spremembe na tem področju, se stranki ob ugotavljanju obsega del ob takih spremembah glede plačila storitev dogovorita s pisnim aneksom k pogodbi. 	Comment by MONM - Larisa Sotošek: kratica

V sklopu pavšala so zajete kilometrine na območju Mestne občine Novo mesto, razen za izvajanje vaj.

6. člen

Izvajalec v sklopu mesečnega pavšala izvaja:
- svetovanje - inženiring in nadzor s področja VZD in VPP,
- osnovno revidiranje temeljnih dokumentov s področja VZD in PV,
- usposabljanja zaposlenih s področja VZD in PV za zaposlene,
- usposabljanje za gašenje usposobljenih oseb (v skladu z 2. čl. pogodbe),
- letne preglede gasilnikov/hidrantov (v skladu z 2. čl. pogodbe),
- izvajanje kontrolnih ogledov VZD in PV,
- izvedba letne vaje evakuacije (v skladu z 2. čl. pogodbe),
- izvedba preventivne dejavnosti ob mesecu požarne varnosti za občane MO Novo mesto,
- tehnično požarno varovanje za objekt na Seidlovi c. 1, NM. 

Izvajalec se obvezuje, da bo o vsakem pregledu gasilnih aparatov in opravljenih ostalih storitvah pripravil poročilo o pregledu (delovni nalog), v katerem bodo vsebinsko navedeni podatki o opravljenih delih, porabljenem materialu in rezervnih delih. Navedeno poročilo je obvezna priloga računa za izvajanje požarno-preventivnih del.

            
IV. POGODBENA VREDNOST IN PLAČILNI POGOJI 

7. člen

Mesečni pavšal za opravljanje navedenih storitev požarne preventive in varnosti in zdravja pri delu znaša ______ €/mesečno brez DDV (______ €/mesečno z DDV), letno  _________ € brez DDV (_____________ € letno z DDV). 
Naročnik bo sredstva za storitve, ki jih zanj po tej pogodbi opravi izvajalec, nakazoval na transakcijski račun izvajalca____________________, odprt pri ________, na podlagi izdanega in s strani izvajalca posredovanega e-računa. E-račun je potrebno posredovati preko spletne aplikacije UJP net. 

8. člen

Izvajalec e-računa izdaja mesečno, šteje se, da je e-račun potrjen s strani naročnika, če naročnik izvajalcu ne poda pisnih pripomb v roku osmih (8) delovnih dni od prejema e-računa. 

Naročnik se zaveže, da bo izvajalcu račun za opravljeno delo poravnal v roku 30 dni od prejema pravilno izstavljenega e-računa. E- račun se izda do petega (5.) dne v mesecu za pretekli mesec. 

Sredstva za izvajanje te pogodbe so zagotovljena na proračunski postavki 01013301  (materialni stroški). 


V.  KONČNA DOLOČILA POGODBE 

9. člen

Ničen je okvirni sporazum, pri katerem kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist: 
-	za pridobitev posla ali 
-	za sklenitev posla pod ugodnejšimi pogoji ali 
-	za opustitev dolžnega nadzora nad izvajanjem pogodbenih obveznosti ali 
-	za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

10. člen

Pogodba se sklepa za čas od 12.7.2025 do 12.7.2028. Veljati začne z dnem podpisa obeh pogodbenih strank. Katerakoli od pogodbenih strank lahko zaradi neizpolnjevanja pogodbenih obveznosti druge stranke odstopi od pogodbe. Odstop od pogodbe je pisen in mora biti poslan drugi pogodbeni stranki s priporočeno poštno pošiljko. Pogodba preneha veljati 30 dni po tem, ko je priporočena pošiljka oddana na pošto. 

Naročnik lahko kadarkoli odpove pogodbo s priporočenim pismom drugi pogodbeni stranki. Sledenje mora vsebovati datum s katerim naročnik prekinja pogodbo. Odpovedni rok znaša en mesec in se šteje od dneva, s katerim je naročnik odposlal priporočeno pismo.

Če izvajalec krši pogodbo, se šteje, da je pogodba odpovedana z dnem, ko izvajalec prejme njeno odpoved. Naročnik je izvajalcu dolžan povrniti mesečni znesek za storitve požarnega varovanja še za tekoči mesec, v katerem je izvajalec prejel obvestilo o odpovedi. 


11. člen

Vse spremembe te pogodbe bosta pogodbeni stranki sklenili v obliki pisnih aneksov k tej pogodbi. 

12. člen

Pogodbeni stranki imenujeta vsaka svojega predstavnika, ki sta pooblaščena za koordinacijo izvajanja del po tej pogodbi. Za skrbnika te pogodbe na strani naročnika                                             se določi                               , na strani izvajalca pa Tadeja Železnik Križnik . 


13. člen

Vsebina, izpolnjevanje in veljavnost te pogodbe se presojajo po veljavnem pravu Republike Slovenije. Pogodbeni stranki bosta vse morebitne spore, ki izhajajo iz te pogodbe, reševali sporazumno oziroma, s pomočjo mediacije pri Centru za alternativno reševanja sporov na Mestni občini Novo mesto. V primeru, da sporazuma ne bosta dosegli, bo o razrešitvi spora odločalo stvarno pristojno sodišče po sedežu naročnika. 

14. člen

Pogodba je sestavljena v dveh (2) enakih izvodih, od katerih prejme naročnik in izvajalec po en (1) izvod.  


Številka: __________________				Številka: 433-0025/2025
Kraj in datum: ______________   				Kraj in datum: _____________   


	Izvajalec: 

_____________________                                                           

  
	


	
	
	Naročnik:

_____________________  

mag. Gregor Macedoni 
               župan 

	
	
	
	
	


Priloge:

- cenik izvajalca
- seznam objektov v lasti MONM, ki so predmet te pogodbe

